Die wêreld in foto’s – 17 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het die 17de skof van die Tour de France-fietsren Woensdag afgeskop. Vermaaklikheidskunstenaars geklee soos fietsryers trap vervaard tydens die 17de skof van die Tour de France-fietsren. (Foto: Christophe Ena, AP) ŉ Fiets word gebruik om die hoogte van die Col de la Loze-bergpas – naby die eindstreep van die 17de skof van die Tour de France-fietsren – aan te dui. (Foto: Benoit Tessier/Pool, AP) Toeskouers juig fietsryers toe terwyl hulle die Loze-bergpas uittrap. (Foto: Christophe Ena, AP) Fietsryers in enkelgelid tydens die 17de skof van die Tour de France-fietsren. (Foto: Christophe Ena, AP) Frankryk se Julian Alaphilippe slaak oënskynlik ŉ sug van verligting toe hy die wenstreep van die 17de skof van die Tour de France-fietsren oorsteek. (Foto: Stuart Franklin/Pool, AP)